“Fullmetal Alchemist The Final Alchemy” Akan Ditayangkan Di Netflix Pada Hujung September Ini
Fullmetal Alchemist The Final Alchemy akan tersedia di Netflix tidak lama lagi.  Perkhidmatan streaming itu akan menambah ansuran ketiga dan terakhir filem aksi langsung Full Metal Alchemist yang berkisar tentang Edward dan Alphonse Elric. Filem ini adalah sekuel kepada Fullmetal Alchemist  yang diterbitkan pada 2017, adaptasi aksi langsung pertama manga yang sangat dihargai dengan nama yang sama. Fullmetal Alchemist The Final Alchemy akan ditayangkan di Netflix bermula jam 3 pagi ET/12 pagi PT pada hari Sabtu, 24 September. Ketiga-tiga ansuran tersedia untuk ditonton di perkhidmatan penstriman Netflix. Filem ini menyaksikan Ryosuke Yamada memainkan semula wataknya sebagai Edward manakala Atomu Mizuishi membawa suara Alphonce sekali lagi. Pelakon lain termasuklah Mackenyu Arata sebagai Scar, Yuina Kuroshima sebagai Lan Fan, dan Keisuke Watanabe sebagai Ling Yao. Turut membintangi adaptasi aksi-langsung itu adalah Hiroshi Tachi sebagai King Bradley, Kōji Yamamoto sebagai Alex Louis Armstrong, Yuki Yamada sebagai Solf J. Kimblee, Chiaki Kuriyama sebagai Olivier Mira Armstrong, Seiyō Uchino sebagai Van Hohenheim, Yukie Nakama sebagai Trisha Elric, Jun Fubuki sebagai Pinako Rockbell, Naohito Fujiki sebagai Yuriy Rockbell, Kaoru Okunuki sebagai Sarah Rockbell, Kokoro Terada sebagai Selim Bradley, Long Meng Rou sebagai May Chang, dan Haruhi Ryо̄ga sebagai Izumi Curtis. Fullmetal Alchemist: Final Chapter – The Avenger Scar telah ditayangkan di Jepun pada 20 Mei 2022. Ia menampilkan jalan cerita yang menyaksikan protagonis Edward Elric berhadapan dengan Scar. Filem kedua, Fullmetal Alchemist: Final Chapter – The Last Transmutation ditayangkan di Jepun pada 24 Jun dan menggambarkan pertempuran terakhir siri Fullmetal Alchemist. Fullmetal Alchemist: Final Chapter – The Avenger Scar Fullmetal Alchemist: Final Chapter – The Last Transmutation